पाएं अपने शहर की ताज़ा ख़बरें और फ्री ई-पेपरडाउनलोड करें
अलखधाम नगर में रहने वाली 61 साल की अलका चित्तौड़ा को शुगर व बीपी होने के बावजूद उन्होंने कोरोना को मात दी है। इलाज के बाद वे स्वस्थ होकर अपने घर पहुंची हैं। वे पूर्व निगम सभापति प्रकाश चित्तौड़ा की पत्नी हैं। 80 साल की शारदा मेहता को भी शुगर व बीपी की शिकायत थी, उन्होंने अपना पूरा इलाज करवाया, हौसला रखा और अपने डॉक्टर पर भरोसा रखा। अब वे स्वस्थ हो गई हैं।
परिवार के सदस्यों का कहना है कि कार्डियोलॉजिस्ट डॉ विमल गर्ग व चेस्ट स्पेशलिस्ट डॉ. विकास उथरा व सहर्ष हॉस्पिटल के डायरेक्टर डॉ. हर्ष मंगल और स्टाफ ने रात-दिन चिकित्सा दी। इसके चलते बीपी व शुगर की मरीज होने के बावजूद वे कोरोना को हराने में सफल रही। मरीजों ने संदेश दिया है कि हिम्मत रखिए, कोरोना हारेगा। घबराएं नहीं, डरें नहीं सबको समझें और समझाएं, निश्चित रूप से कोरोना हारेगा। भीड़ से बचें, मास्क लगाकर रखें। बुखार, सर्दी, खांसी जैसे लक्षण दिखते ही तत्काल डाॅक्टर को दिखाए।
28 साल के युवा ने भी शुगर के बावजूद कोरोना को हराया
आगर रोड पर रहने वाले 28 साल के अभिजीत सक्सेना को भी शुगर होने के बावजूद उन्होंने कोरोना को मात दी है। कोरोना पॉजिटिव होने व सांस लेने में तकलीफ होने के कारण 27 अप्रैल को उन्हें माधवनगर अस्पताल में भर्ती किया गया था। इतनी कम उम्र में ही उन्हें डायबिटीज की बीमारी भी थी।
अस्पताल में डॉक्टर्स की देखरेख, समय पर दवाइयां मिलने और स्टाफ के सहयोग से वे 4 मई को स्वस्थ होकर अपने घर पहुंचे हैं। उन्होंने कहा, मैं माधवनगर अस्पताल के डॉक्टर्स के बेहतर इलाज की वजह से स्वस्थ होकर घर पहुंचा हूं। मुझे जब भी आवश्यकता हुई, डॉक्टर व स्टाफ हमेशा उपलब्ध रहा। समय पर इलाज मिलने से स्वस्थ हुआ हूं। लोग घबराएं नहीं, इलाज से स्वस्थ हो सकते हैं। समय पर कोविड टेस्ट जरूर करवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn